Zòna dël Canal ëd Panamà

La Zòna dël Canal ëd Panamà (Panama Canal Zone an anglèis, Zona del Canal de Panamá an espagneul) a l'era na lista ëd tèra larga anviron 16 km e longa 80 km, con na surfassa ëd 1.432 km², ch'a spartìa an doi la repùblica ëd Panamà.

 Stòria 
La Zòna dël Canal a l'era stàita cedùa "për sèmper" a jë Stat Unì con ël Tratà Hay-Bunau Varilla dël 1903.
Jë Stat Unì a l'avìo pagà sùbit al goern dël Panamà 10 milion ëd dòlar e a pagavo tuti j'agn un fit ëd 250.000 dòlar.
Ij sòi abitant a l'ero squasi tuti impiegà american dla Companìa dël Canal (anviron 3.000 përson-e) e militar djë Stat Unì.
Ël Tratà Hay-Bunau Varilla a l'é stàit sostituì dël 1977 con ij doi Tratà Torrijos-Carter.
La Zòna a l'é stàita ministrà ansema da Panamà e Stat Unì dal 1979 al 1999.
Ël 1m ëd genè dël 2000 la Zòna dël Canal a l'é diventà dël tut teritòri panamèis.

Categorìa:Panamà